title: 2007/856/EZ: Odluka Vijeća od 8. studenoga 2007. o pristupanju Republike Bugarske i Rumunjske Konvenciji o mjerodavnom pravu za ugovorne obveze, otvorenoj za potpisivanje u Rimu 19. lipnja 1980.

text:
               01/Sv. 13

               HR

               Službeni list Europske unije

               192

         32007D0856

               L 347/1

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o pristupanju Republike Bugarske i Rumunjske Konvenciji o mjerodavnom pravu za ugovorne obveze, otvorenoj za potpisivanje u Rimu 19. lipnja 1980.
   (2007/856/EZ)
   VIJEĆE EUROPSKE UNIJE,
   uzimajući u obzir Akt o pristupanju iz 2005., a posebno njegov članak 3. stavak 4.,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da:

               (1)

               Konvencija o mjerodavnom pravu za ugovorne obveze (dalje u tekstu: Konvencija iz 1980.) otvorena je za potpisivanje u Rimu 19. lipnja 1980. i stupila je na snagu 1. travnja 1991.

               (2)

               Konvencija iz 1980. dopunjena je Prvim i Drugim protokolom od 19. prosinca 1988. o njezinom tumačenju od strane Suda Europskih zajednica (2) (dalje u tekstu: Prvi i Drugi protokol iz 1988.).

               (3)

               Helenska Republika pristupila je Konvenciji iz 1980. Konvencijom od 10. travnja 1984. (3) (dalje u tekstu: Konvencija iz 1984.), koja je stupila na snagu 1. travnja 1991.

               (4)

               Kraljevina Španjolska i Portugalska Republika pristupile su Konvenciji iz 1980. Konvencijom od 18. svibnja 1992. (4) (dalje u tekstu: Konvencija iz 1992.), koja je stupila na snagu 1. rujna 1993.

               (5)

               Republika Austrija, Republika Finska i Kraljevina Švedska pristupile su Konvenciji iz 1980. Konvencijom od 29. studenoga 1996. (5) (dalje u tekstu: Konvencija iz 1996.), koja je stupila na snagu 1. listopada 1998.

               (6)

               Po pristupanju Europskoj uniji Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike, potpisana je Konvencija 14. travnja 2005. o pristupanju novih država članica Konvenciji iz 1980. te Prvom i Drugom protokolu iz 1988. (6) (dalje u tekstu: Konvencija iz 2005.), koja još nije stupila na snagu u svim državama članicama.

               (7)

               Članak 3. stavak 3. Akta o pristupanju iz 2005. predviđa da Republika Bugarska i Rumunjska pristupe konvencijama i protokolima iz Priloga I. kako je izmijenjen Odlukom Vijeća 2007/857/EZ (7) koji, među ostalim, obuhvaća Konvenciju iz 1980. te Prvi i Drugi protokol iz 1988., zajedno s Konvencijama o pristupanju iz 1984., 1992., 1996. i 2005. Oni trebaju stupaju na snagu za Republiku Bugarsku i Rumunjsku na dan koji odredi Vijeće.

               (8)

               U skladu s člankom 3. stavkom 4. Akta o pristupanju iz 2005., Vijeće treba provesti sve potrebne prilagodbe zbog pristupanja Republika Bugarske i Rumunjske tim konvencijama i protokolima,

         ODLUČILO JE:
   Članak 1.
   Članak 2. točka (a) Prvog protokola iz 1988. o tumačenju Konvencije iz 1980. od strane Suda Europskih zajednica mijenja se kako slijedi:

               (a)

               između druge i treće alineje umeće se sljedeća alineja:

                           „—

                           u Bugarskoj:

                              Върховен касационен съд et Върховен административен съд,”;

               (b)

               između 20. i 21. alineje umeće se sljedeća alineja:

                           „—

                           u Rumunjskoj:

                              Înalta Curte de Casație și Justiție,”.

         Članak 2.
   1.   Konvencija iz 1980. te Prvi i Drugi protokol iz 1988., zajedno s Konvencijama iz 1984., 1992. i 1996., kako su izmijenjeni ovom Odlukom, stupaju na snagu između Republike Bugarske, Rumunjske i drugih država članica 15. siječnja 2008.
   2.   Konvencija iz 2005. stupa na snagu 15. siječnja 2008. između Republike Bugarske, Rumunjske i država članica za koje je stupila na snagu prije tog dana.
   3.   Konvencija iz 2005. stupa na snagu između Republike Bugarske, Rumunjske i država članicama za koje još nije stupila na snagu na dan utvrđen u članku 5. stavku 2. te Konvencije.
   Članak 3.
   Tekstovi Konvencije iz 1980. te Prvog i Drugog protokola iz 1988., zajedno s Konvencijama iz 1984., 1992., 1996. i 2005., na bugarskom i rumunjskom jeziku priloženi ovoj Odluci, vjerodostojni su pod istim uvjetima kao inačice ovih konvencija i protokola na drugim jezicima.
   Jedan izvornik tih tekstova na bugarskom i rumunjskom jeziku pohranjuje se u arhivu Glavnog tajništva Vijeća Europske unije s drugim vjerodostojnim jezičnim inačicama.
   Glavni tajnik dostavlja vladama Republika Bugarske i Rumunjske ovjerenu presliku konvencija i protokola navedenih u prvom podstavku na češkom, danskom, engleskom, estonskom, finskom, francuskom, grčkom, irskom, latvijskom, litavskom, mađarskom, malteškom, nizozemskom, njemačkom, poljskom, portugalskom, slovačkom, slovenskom, španjolskom, švedskom i talijanskom jeziku.
   Članak 4.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje od 11. listopada 2007. (još nije objavljeno u Službenom listu).

      (2)  SL L 48, 20.2.1989., str. 1. i SL L 48, 20.12.1989., str. 17.

      (3)  SL L 146, 31.5.1984., str. 1.

      (4)  SL L 333, 18.11.1992., str. 1.

      (5)  SL C 15, 15.1.1997., str. 10.

      (6)  SL C 169, 8.7.2005., str. 1.

      (7)  SL L 347, 29.12.2007., str. 3.


title: Odluka Predsjedništva Europskog parlamenta od 29. ožujka 2004. o utvrđivanju postupaka za primjenu Uredbe (EZ) br. 2004/2003 Europskog parlamenta i Vijeća o propisima koji uređuju političke stranke na europskoj razini i pravilima o njihovom financiranju

text:
               01/Sv. 005

               HR

               Službeni list Europske unije

               147

         32008D1003(01)

               C 252/1

               SLUŽBENI LIST EUROPSKE UNIJE

               29.03.2004.

      ODLUKA PREDSJEDNIŠTVA EUROPSKOG PARLAMENTA

   od 29. ožujka 2004.
   o utvrđivanju postupaka za primjenu Uredbe (EZ) br. 2004/2003 Europskog parlamenta i Vijeća o propisima koji uređuju političke stranke na europskoj razini i pravilima o njihovom financiranju
   2008/C 252/01
   PREDSJEDNIŠTVO,
   uzimajući u obzir Ugovor o osnivanju Europske zajednice, a posebno njegov članak 191.,
   uzimajući u obzir Uredbu (EZ) br. 2004/2003 Europskog parlamenta i Vijeća od 4. studenoga 2003. o propisima koji uređuju političke stranke na europskoj razini i pravila s obzirom na njihovo financiranje (1), a posebno njegov članak 9. stavak 1,
   uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2) (dalje u tekstu: Financijska uredba), Uredbu Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) 1605/2002 o Financijskoj uredbi koja se primjenjuje na opći proračun Europskih zajednica (3) (dalje u tekstu: Uredba o utvrđivanju detaljnih provedbenih pravila),
   uzimajući u obzir članak 22. stavak 10. Poslovnika Europskog parlamenta,
   budući da:

               (1)

               Potrebno je utvrditi postupke za dodjelu i upravljanje bespovratnim sredstvima čija je namjera doprinijeti financiranju političkih stranaka na europskoj razini i političkih zaklada na europskoj razini.

               (2)

               Financijska potpora za političke stranke na europskoj razini i za političke zaklade na europskoj razini predstavlja bespovratna sredstva za operativne troškove u smislu članka 108. et seq. Financijske uredbe.

               (3)

               Financijska potpora za političke zaklade na europskoj razini dopunjuje financijsku potporu za političke stranke na europskoj razini, budući da je uvjetovana pripadnošću političke zaklade političkoj stranci na europskoj razini i na komplementarnoj ulozi političke zaklade u postizanju dugoročnih ciljeva potonje. Zbog dobrog financijskog upravljanja i transparentnosti, svaka je dodjela financijske potpore predmet pojedinačnog ugovora o dodjeli bespovratnih sredstava,

         ODLUČILO JE:
   Članak 1.
   Predmet
   Ova pravila utvrđuju postupke za provedbu Uredbe (EZ) br. 2004/2003 Europskog parlamenta i Vijeća od 4. studenoga 2003. o propisima koji uređuju političke stranke na europskoj razini i pravilima o njihovom financiranju.
   Osim ako je drukčije navedeno, ova se pravila primjenjuju i na političke stranke na europskoj razini, dalje u tekstu „stranke”, i na političke zaklade na europskoj razini, dalje u tekstu „zaklade”.
   Članak 1.a
   Za financiranje stranaka i zaklada, Predsjedništvo donosi na početku svakog parlamentarnog mandata višegodišnji indikativni financijski okvir, na temelju referentnih vrijednosti za osnovni iznos po stranci i za dodatni iznos vezan uz broj zastupnika EP-a koji su članovi dotične stranke. Ovaj okvir predstavlja glavnu referencu za proračunsko tijelo Europskog parlamenta za vrijeme godišnjeg proračunskog postupka, bez utjecaja na ovlaštenja proračunskog tijela kako je određeno Ugovorom.
   Članak 2.
   Poziv na podnošenje prijedloga
   Europski parlament objavljuje svake godine, prije kraja prve polovice godine, poziv na podnošenje prijedloga s ciljem dodjele bespovratnih sredstava za financiranje stranaka i zaklada. Objavljeni dokument utvrđuje kriterije prihvatljivosti, rješenja za pružanje financiranja iz sredstava Zajednice i predloženi vremenski raspored za postupak dodjeljivanja.
   Članak 3.
   Zahtjev za financiranje
   1.   U svrhu provedbe članka 4. Uredbe (EZ) br. 2004/2003, svaka organizacija koja želi dobiti bespovratna sredstva iz općeg proračuna Europske unije podnosi pisani zahtjev predsjedniku Europskog parlamenta do 1. studenoga prije financijske godine za koju se bespovratna sredstva traže. Uvjeti utvrđeni u članku 3. Uredbe (EZ) br. 2004/2003 trebaju biti ispunjeni na dan kada se podnosi zahtjev i trebaju se održavati tijekom cijelog razdoblja financiranja.
   2.   Obrazac za podnošenje zahtjeva za dodjelu bespovratnih sredstava priložen je ovim pravilima (Prilog 1.). Obrazac je dostupan na internetskoj stranici Parlamenta.
   3.   Sve obavijesti na temelju članka 4. stavka 3. Uredbe (EZ) br. 2004/2003 prosljeđuju se predsjedniku Europskog parlamenta.
   Članak 4.
   Odluka o zahtjevu za financiranje
   1.   Na prijedlog glavnog tajnika, Predsjedništvo procjenjuje zahtjeve za financiranje na temelju kriterija utvrđenih u člancima 3. i 4. Uredbe (EZ) br. 2004/2003 s ciljem utvrđivanja koji zahtjevi imaju pravo na financiranje. Predsjedništvo i, kada se priprema odluka Predsjedništva, glavni tajnik, mogu zatražiti od podnositelja zahtjeva da dostavi dodatne popratne dokumente ili da pojasni popratne dokumente koji su priloženi uz zahtjev, do roka koji utvrde.
   2.   Prije 1. veljače financijske godine za koju se traže bespovratna sredstva, Predsjedništvo sastavlja popis korisnika i iznosa dodijeljenih bespovratnih sredstava. Ako se zahtjev za dodjelom bespovratnih sredstava ne odobri, Predsjedništvo u istoj odluci navodi razloge odbijanja zahtjeva, posebno s obzirom na kriterije koji su utvrđeni u člancima 3. i 4. Uredbe (EZ) br. 2004/2003.
   Odluka Predsjedništva donosi se na temelju procjene predviđene u stavku 1. Uzima u obzir sve promjene koje su se dogodile u okolnostima podnositelja zahtjeva nakon podnošenja zahtjeva, na temelju obavijesti koje su primljene na temelju članka 4. stavka 3. Uredbe (EZ) br. 2004/2003 i promjena koje su opće poznate.
   Na temelju članka 10. stavka 1. točke (b) Uredbe (EZ) br. 2004/2003, iznos bespovratnih sredstava koji se dodjeljuje svakoj stranci utvrđuje se na temelju broja zastupnika EP-a koji su članovi stranke podnositeljice zahtjeva na krajnji datum za podnošenje zahtjeva, osim gdje se broj zastupnika EP-a povećava nakon pristupanja novih država članica.
   Kada se, zbog promjene u broju organizacija koje podnose zahtjev za financiranje, ili broja zastupnika EP-a koji su se pridružili stranci podnositeljici zahtjeva, referentni iznosi za podnositelje zahtjeva znatno razlikuju od onih koji se mogu očekivati na temelju članka 1.a, glavni tajnik odmah izvješćuje Predsjedništvo koje može pozvati predsjednika da podnese prijedlog nadležnom odboru s ciljem prilagodbe dostupnih sredstava.
   3.   Predsjednik obavješćuje podnositelje zahtjeva u pisanom obliku o aktivnostima koje su se poduzele u vezi njihovih zahtjeva za financiranje. Kada se zahtjev za financiranje odobri, obavijest obuhvaća, kao prilog, nacrt ugovora o dodjeli bespovratnih sredstava koji korisnik treba potpisati. Kada se zahtjev za financiranje ne odobri, obavijest uključuje razloge odbijanja koje je navelo Predsjedništvo. Podnositelji zahtjeva čije je zahtjeve za financiranje Predsjedništvo odbilo trebaju o tome biti obaviješteni u roku od 15 kalendarskih dana od obavijesti korisnicima odluke o dodjeli bespovratnih sredstava.
   Članak 5.
   Ugovor o dodjeli bespovratnih sredstava
   Bespovratna sredstva koja se dodjeljuju korisniku predmet su pisanog ugovora između Europskog parlamenta, koji zastupa predsjednik ili njegov ili njezin predstavnik, i korisnika. Kopija nacrta ugovora o dodjeli bespovratnih sredstava priložena je ovim pravilima (Prilog 2.). Ugovor treba biti uredno popunjen i trebaju ga potpisati dvije ugovorne stranke u roku od 30 dana od odluke Predsjedništva navedene u članku 4. Tekst ugovora o dodjeli bespovratnih sredstava nakon toga se ne mijenja.
   Članak 6.
   Isplata
   1.   Osim ako Predsjedništvo ne odluči drukčije, bespovratna sredstva isplaćuju se korisnicima u obliku predfinanciranja u jednom obroku od 80 % maksimalnog iznosa bespovratnih sredstava u roku od 15 dana od datuma kada je posljednja od dviju ugovornih stranaka potpisala ugovor.
   2.   Preostali se iznos isplaćuje kada se završi razdoblje prihvatljivosti za financiranje od strane Zajednice, na temelju stvarnih izdataka koje je ostvario korisnik u provedbi programa aktivnosti. Ako ukupni iznos prethodnih uplata prelazi iznos određen za završni iznos bespovratnih sredstava, Europskom se parlamentu vraćaju nepropisno plaćeni iznosi.
   3.   Do 15. svibnja, a najkasnije 30. lipnja nakon završetka financijske godine, korisnik je dužan predati Parlamentu sljedeće dokumente s ciljem omogućivanja Parlamentu da isplati preostali iznos bespovratnih sredstava:

               —

               završno izvješće o provedbi programa aktivnosti,

               —

               završni financijski izvještaj stvarno nastalih prihvatljivih izdataka, na temelju strukture privremenog proračuna,

               —

               sveobuhvatan sažetak prihoda i rashoda koji odgovara računima korisnika za razdoblje prihvatljivosti pokriveno ugovorom o dodjeli bespovratnih sredstava, navodeći, kada se tiče stranaka, iznos viška koji je stranka prenijela u sljedeću financijsku godinu i iznos koji se osigurava za financijsku rezervu,

               —

               izvješće o vanjskoj reviziji računa korisnika koju je provelo neovisno tijelo ili stručnjak ovlašten na temelju nacionalnog prava da provodi reviziju računa.

         4.   Svrha je vanjske revizije potvrditi da:

               —

               su financijski izvještaji pripremljeni u skladu s nacionalnim zakonodavstvom koje se primjenjuje na korisnika, bez materijalno značajnih grešaka i da daju istinit i pošten pregled financijskog stanja i rezultata poslovanja,

               —

               financijska dokumentacija koju je korisnik podnio Parlamentu u skladu s financijskim odredbama ugovora o dodjeli bespovratnih sredstava,

               —

               su prijavljeni stvarno nastali izdaci,

               —

               je nacrt prihoda i rashoda iscrpan,

               —

               su obveze koje proizlaze iz članaka 6., 7., 8. i članka 10. stavka 2. Uredbe (EZ) br. 2004/2003 ispunjene,

               —

               kad su u pitanju bespovratna sredstva strankama, bilo koji višak koji se prenio na sljedeću financijsku godinu korišten je u prvom kvartalu financijske godine, na temelju članka 6.a,

               —

               kad su u pitanju bespovratna sredstva strankama, obveze koje proizlaze iz članka 109. stavka 4. Financijske uredbe su ispunjene.

         Ako je korisnik podnio izvješće o vanjskoj reviziji od istog neovisnog tijela ili od istog stručnjaka pet uzastopnih financijskih godina, dostavlja naknadno izvješće od drugog nezavisnog tijela ili drugog stručnjaka.
   5.   Po primitku dokumenata navedenih u stavku 3. i u roku od dva mjeseca, Predsjedništvo, odlučujući na prijedlog glavnog tajnika, odobrava završno izvješće o provedbi programa aktivnosti i završni financijski izvještaj.
   Predsjedništvo i, kada se priprema odluka Predsjedništva, glavni tajnik, mogu zatražiti od korisnika da dostavi popratne dokumente ili bilo kakve dodatne podatke koji se smatraju potrebnim kako bi se omogućilo odobravanje završnog izvješća i završnog financijskog izvještaja. Korisnik ima 15 dana za dostavu potrebnih popratnih dokumenata.
   Nakon što sasluša predstavnike predmetnog korisnika, Predsjedništvo može odbiti završno izvješće i završni financijski izvještaj i zatražiti podnošenje novog izvješća i novog financijskog izvještaja. Korisnik će imati 15 dana za dostavu novog izvješća i novog financijskog izvještaja.
   Ako Parlament ne odgovori u pisanom obliku u gore navedenom razdoblju od dva mjeseca, smatra se da su završno izvješće i završni financijski izvještaj odobreni.
   6.   Korisnik obavješćuje Parlament o iznosu kamata ili istovjetnih dobiti koje su ostvarene od predfinanciranja dobivenog od Parlamenta. Obavijest se mora proslijediti uz zahtjev za isplatom preostalog iznosa kojim se rješava postupak predfinanciranja. Te kamate su predmet naloga za povrat sredstava koji izdaje glavni tajnik ili njegov predstavnik.
   Članak 6.a
   Prijenos na sljedeću financijsku godinu i račun rezervi (odnosi se samo na stranke)
   Višak prihoda financijske godine N koji se može, u skladu s pravilima iz članka 109. stavka 4. Financijske uredbe, prenijeti u sljedeću financijsku godinu i ući u posebne rezerve čini razlika između ukupno prihvatljivih izdataka i:

               (a)

               početnog iznosa bespovratnih sredstava koji dodjeljuje Europski parlament za financijsku godinu N, u skladu s člankom 4. stavkom 2.; i

               (b)

               vlastitih sredstava stranke predviđenih za pokrivanje prihvatljivih izdataka, pri čemu je stranka prethodno pokrila neprihvatljive izdatke koristeći samo vlastita sredstva; i

               (c)

               bilo kojeg viška prenesenog iz financijske godine N-1.

               (a)

               Višak prihoda koji se može prenijeti u financijsku godinu N + 1 ne smije prelaziti 25 % ukupnih prihoda iz stavka 1. točaka (a) i (b).

               (b)

               Iznos koji se stvarno prenese upisuje se u završnu bilancu za financijsku godinu N kao „prijenos sredstava u financijsku godinu N + 1 za pokriće prihvatljivih troškova koji će nastati u prvom tromjesečju N + 1”. Dodjela toj stavci čini opravdani trošak koji dolazi u financijskoj godini N.

               (c)

               Dotična sredstva bilježe se u računu dobiti i gubitka za financijsku godinu N + 1. Privremeno zaključenje računano na dan 31. ožujka godine N + 1 određuje stvarno nastali prihvatljivi izdatak do tog datuma. Ako su prenesena sredstva veća od rashoda, razlika između ta dva iznosa oduzima se od bespovratnih sredstava kada se utvrde završna bespovratna sredstva za godinu N u skladu s člankom 7.

               (a)

               Obveze završne bilance mogu sadržavati posebni račun rezervi na kojemu su jedina doznačena sredstva višak prihoda iz stavka 1.

               (b)

               Višak prihoda dodijeljen posebnom računu rezervi ne smije prelaziti razliku između prihoda iz stavka 1. točke (b) i minimalnog paušalnog dijela (15 %) vlastitih sredstava potrebnih za pokriće stvarno nastalih prihvatljivih izdataka ili uključenih u sredstva koja se prenose u financijsku godinu N + 1.

               (c)

               Posebnom računu rezervi ne može se pripisati bilo koja svota kojom ukupni iznos računa raste iznad referentnog iznosa predviđenog u trećem podstavku članka 109. stavka 4. Financijske uredbe, koja je definirana kao aritmetička sredina ukupnih prihoda posljednje tri financijske godine.

         Članak 7.
   Utvrđivanje završnog iznosa bespovratnih sredstava
   1.   Bez obzira na naknadno dobivene podatke u vezi s provjerama i revizijama, nakon što sasluša predstavnike korisnika koji je podnio zahtjev, Predsjedništvo određuje završni iznos bespovratnih sredstava koji se dodjeljuje korisniku na temelju dokumenata iz članka 6. stavka 3. koji je odobrilo.
   2.   Ni u kojem slučaju ukupni iznos koji Parlament isplaćuje korisniku ne može prelaziti:

               —

               maksimalni iznos bespovratnih sredstava utvrđen člankom I.3.2. ugovora o dodjeli bespovratnih sredstava,

               —

               85 % stvarno nastalih prihvatljivih izdataka.

         3.   Bespovratna sredstva ograničena su na iznos koji je potreban za uravnoteženje prihoda i prihvatljivih izdataka u operativnom proračunu korisnika koji provodi program aktivnosti i ni pod kojim uvjetima ne ostvaruje dobit za korisnika, nakon primjene članka 109. stavka 4. Financijske uredba i članka 6.a ovih pravila. Svaki višak dovodi do odgovarajućeg smanjenja iznosa bespovratnih sredstava.
   4.   Na temelju završnog iznosa bespovratnih sredstava određenog na ovaj način i kumulativnog iznosa prethodnih uplata na temelju ugovora o dodjeli bespovratnih sredstava, Predsjedništvo utvrđuje preostali iznos koji treba platiti, koji mora biti jednak iznosima koji se još duguju korisniku. Ako kumulativni iznos prethodnih uplata premašuje završni iznos bespovratnih sredstava, glavni tajnik ili njegov predstavnik izdaje nalog za povrat viška sredstava.
   Članak 8.
   Suspenzija i smanjenje bespovratnih sredstava
   Na prijedlog glavnog tajnika, Predsjedništvo suspendira isplate i smanjuje bespovratna sredstva i, prema potrebi, raskida ugovor o dodjeli bespovratnih sredstava, i može zatražiti odgovarajuć povrat sredstava:

               (a)

               u slučaju da se bespovratna sredstva koriste za pokrivanje izdataka koji nisu dopušteni Uredbom (EZ) br. 2004/2003;

               (b)

               u slučaju nedavanja obavijesti utvrđene u članku 4. stavku 3. Uredbe (EZ) br. 2004/2003;

               (c)

               u slučaju neispunjavanja uvjeta i obveza utvrđenih u člancima 3. i 6. Uredbe (EZ) br. 2004/2003;

               (d)

               ako nastupi jedna od okolnosti navedenih u člancima 93. i 94. Financijske uredbe.

         Prije donošenja odluke, Predsjedništvo korisniku daje priliku da iznese primjedbe na utvrđene nepravilnosti.
   Članak 9.
   Povrat sredstava
   1.   Ako su iznosi nepropisno isplaćeni korisniku ili ako je postupak za povrat sredstava opravdan u skladu s pravilima iz ugovora o dodjeli bespovratnih sredstava, korisnik je dužan vratiti predmetne iznose Parlamentu, u skladu s uvjetima i do roka koji utvrdi Parlament.
   2.   Ako korisnik ne izvrši povrat sredstava prije isteka roka koji je utvrdio Parlament, potonji na iznos koji se duguje zaračunava kamate zbog zakašnjelog plaćanja po stopi utvrđenoj u članku II.14.3. ugovora o dodjeli bespovratnih sredstava. Zatezne kamate pokrivaju razdoblje između roka utvrđenog za povrat, koji se ne uključuje, i datuma na koji Parlament primi puni iznos povrata, koji se uključuje.
   Članak 10.
   Provjere i revizije
   1.   Redovitu provjeru u skladu s člankom 5. stavkom 1. Uredbe (EZ) br. 2004/2003 provodi glavni tajnik.
   2.   Korisnik daje sve detaljne zatražene podatke Parlamentu, ili bilo kojem drugom vanjskom tijelu koje je ovlastio Parlament, tako da potonji može provjeriti pravilnu provedbu programa aktivnosti i odredbi ugovora o dodjeli bespovratnih sredstava.
   3.   Korisnik drži na raspolaganju Parlamentu sve izvorne dokumente, a posebno računovodstvene, bankovne i porezne dokumente, ili, u valjano obrazloženim slučajevima, ovjerene kopije izvornih dokumenata koji se odnose na ugovor o dodjeli bespovratnih sredstava u razdoblju od pet godina od dana plaćanja dugovanih iznosa, kako je navedeno u članku I.4. ugovora o dodjeli bespovratnih sredstava.
   4.   Korisnik omogućava Parlamentu, ili izravno osoblju Parlamenta ili bilo kojem drugom vanjskom tijelu koje je Parlament odobrio u tom smislu, da obavi reviziju načina na koji su se koristila bespovratna sredstva. Takve revizije mogu se provoditi tijekom trajanja ugovora o dodjeli bespovratnih sredstava, do datuma na koji se isplati preostali iznos, i u razdoblju od pet godina od datuma na koji se isplatio preostali iznos. Prema potrebi, rezultati revizije mogu dovesti do odluke Predsjedništva o povratu sredstava.
   5.   Svaki ugovor o dodjeli bespovratnih sredstava izričito osigurava reviziju od strane Europskog parlamenta i Revizorskog suda, na temelju evidencije i na licu mjesta, korisnika koji je dobio bespovratna sredstva iz općeg proračuna Europske unije.
   6.   U skladu s Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (4), OLAF može također provesti provjere na licu mjesta, u skladu s postupcima utvrđenima pravom Zajednice s ciljem zaštite financijskih interesa Europskih zajednica protiv prijevare i drugih nepravilnosti. Prema potrebi, rezultati mogu dovesti do odluke Predsjedništva o povratu sredstava.
   Članak 11.
   Tehnička pomoć
   1.   Na prijedlog glavnog tajnika, Predsjedništvo može odobriti strankama tehničku pomoć, u skladu s Odlukom Predsjedništva od 14. ožujka 2000. kojom se uređuje korištenje prostora Parlamenta od strane vanjskih tijela, kako je izmijenjena Odlukom od 2. lipnja 2003., i bilo koji drugi oblik tehničke pomoći predviđen naknadnim pravilima. Predsjedništvo može prenijeti na glavnog tajnika ovlast da donese određene vrste odluka koje se tiču odobravanja tehničke pomoći.
   2.   Svake godine, u roku od tri mjeseca od kraja financijske godine, glavni tajnik dostavlja Predsjedništvu izvješće kojim se utvrđuju pojedinosti o tehničkoj pomoći koju Parlament pruži svakoj stranci. Izvješće se tada objavljuje na internetskoj stranici Parlamenta.
   Članak 11.a
   Pravila izbornih kampanja
   Pravodobno prije izbora za Europski parlament 2009., Predsjedništvo može usvojiti pravila o prihvatljivosti troškova stranaka u vezi s kampanjama koje stranke vode u sklopu izbora za Europski parlament.
   Članak 12.
   Publicitet
   1.   Europski parlament objavljuje na svojim internetskim stranicama barem podatke iz članka 9.a Uredbe (EZ) br. 2004/2003 i članka 169. Uredbe (EZ) br. 2342/2002 tijekom prvih šest mjeseci sljedeće financijske godine.
   2.   Korisnik objavljuje barem podatke navedene u članku 6. stavku 1. Uredbe (EZ) br. 2004/2003 do 30. rujna nakon financijske godine za koju je dobio bespovratna sredstva na svojoj internetskoj stranici, ili gdje ne postoji takva stranica, u odgovarajućim medijima.
   Članak 13.
   Pravo žalbe
   Odluke donesene u skladu s ovim pravilima mogu biti predmet žalbe Sudu Europskih zajednica ili Prvostupanjskom sudu Europskih zajednica, u skladu s uvjetima utvrđenima Ugovorom.
   Članak 14.
   Prijelazna pravila za financijsku godinu 2008.
   1.   Europski će parlament dostaviti zainteresiranim strankama, što je prije moguće nakon usvajanja izmjena ovih pravila 18. veljače 2008., podatke vezane uz pridružene zaklade iz članka 2.
   2.   Kada stranka podnosi, na temelju izmjena uspostavljenih izmjenama Uredbe (EZ) br. 2004/2003 ili sadašnjih pravila, dodatni zahtjev, u smislu članka 2. Uredbe (EZ) br. 1524/2007:

               (a)

               za vlastito financiranje: dužnosnik za ovjeravanje delegiranjem je ovlašten potpisati odgovarajući izmijenjeni ugovor o dodjeli bespovratnih sredstava bez daljnje odluke Predsjedništva;

               (b)

               za financiranje zaklade: datumi 1. studenoga i 1. veljače, utvrđeni u članku 3. stavku 1. i članku 4. stavku 2., zamjenjuju se s 28. ožujka i 28. lipnja.

         Članak 15.
   Revizija pravila
   Prije 30. rujna 2010. glavni tajnik Parlamenta podnosi Predsjedništvu izvješće o provedbi ovih pravila. Prema potrebi, izvješće navodi sve predložene promjene koje se trebaju unijeti u ova pravila i propise za financiranje europskih političkih stranaka kako je utvrđeno Uredbom (EZ) br. 2004/2003.
   Članak 16.
   Stupanje na snagu
   Ova pravila stupaju na snagu na dan donošenja od strane Predsjedništva. Bit će objavljena u Službenom listu Europske unije i na internetskim stranicama Europskog parlamenta.

      (1)  SL L 297, 15.11.2003., str. 1.

      (2)  SL L 248, 16.9.2002., str. 1.

      (3)  SL L 357, 31.12.2002., str. 1.

      (4)  SL L 136, 31.5.1999., str. 1.
   PRILOG 1.

   PRILOG 2.a
   STRANKA

   Prilog: Raspodjela privremenog operativnog proračuna

                  Izdaci

               Prihvatljivi izdaci

               Proračun

               Stvarno stanje

                  A.1.:   Troškovi osoblja

                           1.

                           Plaće

                           2.

                           Doprinosi

                           3.

                           Stručno usavršavanje

                           4.

                           Troškovi službenih putovanja osoblja

                           5.

                           Ostali troškovi osoblja

                  A.2.:   Infrastrukturni i operativni troškovi

                           1.

                           Najam, naknade i troškovi održavanja

                           2.

                           Troškovi koji se odnose na instalaciju, rukovanje i održavanje opreme

                           3.

                           Amortizacija pokretne i nepokretne imovine

                           4.

                           Pisaći i uredski materijal

                           5.

                           Poštanski i telekomunikacijski troškovi

                           6.

                           Troškovi tiskanja, prevođenja i umnažanja

                           7.

                           Ostali infrastrukturni troškovi

                  A.3.:   Administrativni izdaci

                           1.

                           Troškovi dokumentacije (novina, novinskih agencija, baza podataka)

                           2.

                           Troškovi studija i istraživanja

                           3.

                           Pravni troškovi

                           4.

                           Troškovi računovodstva i revizije

                           5.

                           Potpora povezanim organizacijama i subvencije trećim strankama

                           6.

                           Razni administrativni troškovi

                  A.4.   Troškovi sastanaka i reprezentacije

                           1.

                           Troškovi sastanaka političke stranke

                           2.

                           Sudjelovanje na seminarima i konferencijama

                           3.

                           Troškovi reprezentacije

                           4.

                           Troškovi pozivnica

                           5.

                           Ostali troškovi vezani uz sastanke

                  A.5.:   Troškovi informiranja i publikacija

                           1.

                           Troškovi publikacija

                           2.

                           Izrada i održavanje internetskih stranica

                           3.

                           Troškovi promidžbe

                           4.

                           Komunikacijska oprema (uređaji)

                           5.

                           Seminari i izložbe

                           6.

                           Izborne kampanje (1)

                           7.

                           Ostali troškovi vezani uz informiranje

                              A.6.:

                           Izdaci koji se odnose na doprinose u naturi

                              A.7:

                           Dodjela u „Sredstva za pokrivanje prihvatljivih izdataka nastalih u prvom tromjesečju N + 1”
                            (1)

                           A.

                           UKUPNI PRIHVATLJIVI IZDACI

                  B.1.   Neprihvatljivi izdaci

                           1.

                           Dodjela u druge stavke

                           2.

                           Financijski troškovi

                           3.

                           Tečajni gubici

                           4.

                           Sumnjiva potraživanja trećih stranaka

                           5.

                           Ostalo (navesti)

                           B.

                           UKUPNI NEPRIHVATLJIVI IZDACI

                           C.

                           UKUPNI IZDACI

                           H.1.

                           Raspodjela vlastitih sredstava na poseban račun rezervi (1)

                           H.

                           Dobitak/gubitak za provjeru usklađenosti s načelom zabrane stjecanja dobiti (G-H.1.) (1)

                  Prihodi

               Proračun

               Stvarno stanje

                           D.1.

                           Prijenos „Sredstava za pokrivanje prihvatljivih troškova nastalih u prvom tromjesečju N + 1” (1)

                           D.2.

                           Bespovratna sredstva Europskog parlamenta

                           D.3.

                           Članarine

                           3.1.

                           od stranaka članica

                           3.2.

                           od pojedinih članova

                           D.4.

                           Donacije

                           4.1.

                           iznad 500 EUR

                           4.2.

                           ispod 500 EUR

                           D.5.

                           Ostala vlastita sredstva (za pokrivanje prihvatljivih izdataka) (navesti)

                           D.6.

                           Doprinosi u naturi

                           D.

                           PRIHODI (za pokrivanje prihvatljivih izdataka)

                           E.1.

                           Dodatna ostala vlastita sredstva (za pokrivanje prihvatljivih izdataka) (navesti)

                           E.

                           PRIHODI (za pokrivanje neprihvatljivih izdataka)

                           F.

                           UKUPNI PRIHODI

                           G.

                           dobitak/gubitak (F-C)

      (1)  Nije primjenljivo na političke zaklade ne europskoj razini
   PRILOG 2.b
   ZAKLADA

   Prilog: Raspodjela privremenog operativnog proračuna

                  Izdaci

               Prihvatljivi izdaci

               Proračun

               Stvarno stanje

                  A.1.:   Troškovi osoblja

                           1.

                           Plaće

                           2.

                           Doprinosi

                           3.

                           Stručno usavršavanje

                           4.

                           Troškovi službenih putovanja osoblja

                           5.

                           Ostali troškovi osoblja

                  A.2.:   Infrastrukturni i operativni troškovi

                           1.

                           Najam, naknade i troškovi održavanja

                           2.

                           Troškovi koji se odnose na instalaciju, rukovanje i održavanje opreme

                           3.

                           Amortizacija pokretne i nepokretne imovine

                           4.

                           Pisaći i uredski materijal

                           5.

                           Poštanski i telekomunikacijski troškovi

                           6.

                           Troškovi tiskanja, prevođenja i umnažanja

                           7.

                           Ostali infrastrukturni troškovi

                  A.3.:   Administrativni izdaci

                           1.

                           Troškovi dokumentacije (novina, novinskih agencija, baza podataka)

                           2.

                           Troškovi studija i istraživanja

                           3.

                           Pravni troškovi

                           4.

                           Troškovi računovodstva i revizije

                           5.

                           Potpora povezanim organizacijama i subvencije trećim strankama

                           6.

                           Razni administrativni troškovi

                  A.4.   Troškovi sastanaka i reprezentacije

                           1.

                           Troškovi sastanaka političke stranke

                           2.

                           Sudjelovanje na seminarima i konferencijama

                           3.

                           Troškovi reprezentacije

                           4.

                           Troškovi pozivnica

                           5.

                           Ostali troškovi vezani uz sastanke

                  A.5.:   Troškovi informiranja i publikacija

                           1.

                           Troškovi publikacija

                           2.

                           Izrada i održavanje internetskih stranica

                           3.

                           Troškovi promidžbe

                           4.

                           Komunikacijska oprema (uređaji)

                           5.

                           Seminar i izložbe

                           6.

                           Izborne kampanje (1)

                           7.

                           Ostali troškovi vezani uz informiranje

                              A.6.:

                           Izdaci koji se odnose na doprinose u naturi

                              A.7:

                           Dodjela u „Sredstva za pokrivanje prihvatljivih izdataka nastalih u prvom tromjesečju N + 1”
                            (1)

                           A.

                           UKUPNI PRIHVATLJIVI IZDACI

                  B.1.   Neprihvatljivi izdaci

                           1.

                           Dodjela u druge stavke

                           2.

                           Financijski troškovi

                           3.

                           Tečajni gubici

                           4.

                           Sumnjiva potraživanja trećih stranaka

                           5.

                           Ostalo (navesti)

                           B.

                           UKUPNI NEPRIHVATLJIVI IZDACI

                           C.

                           UKUPNI IZDACI

                           H.1.

                           Dodjela vlastitih sredstava na poseban račun rezervi (1)

                           H.

                           Dobitak/gubitak za provjeru usklađenosti s načelom zabrane stjecanja dobiti (G-H.1.) (1)

                  Prihodi

               Proračun

               Stvarno stanje

                           D.1.

                           Prijenos „Sredstava za pokrivanje prihvatljivih troškova nastalih u prvom tromjesečju N + 1” (1)

                           D.2.

                           Bespovratna sredstva Europskog parlamenta

                           D.3.

                           Članarine

                           3.1.

                           od stranaka članica

                           3.2.

                           od pojedinih članova

                           D.4.

                           Donacije

                           4.1.

                           iznad 500 EUR

                           4.2.

                           ispod 500 EUR

                           D.5.

                           Ostala vlastita sredstva (za pokrivanje prihvatljivih izdataka) (navesti)

                           D.6.

                           Doprinosi u naturi

                           D.

                           PRIHODI (za pokrivanje prihvatljivih izdataka)

                           E.1.

                           Dodatna ostala vlastita sredstva (za pokrivanje prihvatljivih izdataka) (navest će se)

                           E.

                           PRIHODI (za pokrivanje neprihvatljivih izdataka)

                           F.

                           UKUPNI PRIHODI

                           G.

                           dobitak/gubitak (F-C)

      (1)  Nije primjenljivo na političke zaklade ne europskoj razini.


title: 2013/486/EU: Odluka Vijeća od 23. rujna 2013. o potpisivanju, u ime Europske unije, Dobrovoljnog sporazuma o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju

text:
               8.10.2013

               HR

               Službeni list Europske unije

               L 265/1

         ODLUKA VIJEĆA
   od 23. rujna 2013.
   o potpisivanju, u ime Europske unije, Dobrovoljnog sporazuma o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju
   (2013/486/EU)
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije, a posebno njegov članak 207. stavak 3. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Europska komisija je u svibnju 2003. donijela Komunikaciju Europskom parlamentu i Vijeću pod nazivom „Provedba zakonodavstva, upravljanje i trgovina u području šuma (FLEGT): Prijedlog za akcijski plan EU-a” kojom se poziva na mjere za rješavanje nezakonite sječe oblikovanjem dobrovoljnih sporazuma o partnerstvu sa zemljama proizvođačima drvne sirovine (dalje u tekstu „akcijski plan EU-a”). U listopadu 2003. doneseni su zaključci Vijeća o akcijskom planu (1), a rezolucija Europskog parlamenta o tom predmetu donesena je 11. srpnja 2005. (2).

               (2)

               Vijeće je 5. prosinca 2005. ovlastilo Komisiju da započne pregovore o sporazumima o partnerstvu za provedbu akcijskog plana EU-a.

               (3)

               Uredbom Vijeća (EZ) br. 2173/2005 (3) uspostavljen je FLEGT sustav za izdavanje dozvola za uvoz drvne sirovine u Uniju iz zemalja s kojima je Unija sklopila dobrovoljne sporazume o partnerstvu.

               (4)

               Pregovori s Republikom Indonezijom zaključeni su te je Dobrovoljni sporazum o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju (dalje u tekstu „Sporazum”) parafiran 4. svibnja 2011.

               (5)

               Sporazum bi trebalo potpisati podložno njegovu sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Dobrovoljnog sporazuma o partnerstvu između Europske unije i Republike Indonezije o provedbi zakonodavstva, upravljanju i trgovini u području šuma pri uvozu proizvoda od drvne sirovine u Europsku uniju, podložno sklapanju navedenog Sporazuma (4).
   Članak 2.
   Predsjednik Vijeća ovlašćuje se da odredi osobu ovlaštenu (osobe ovlaštene) za potpisivanje Sporazuma u ime Unije, podložno njegovu sklapanju.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 23. rujna 2013.

            Za Vijeće

            Predsjednik

         V. JUKNA

      (1)  SL C 268, 7.11.2003., str. 1.

      (2)  SL C 157 E, 6.7.2006., str. 482.

      (3)  Uredba Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (SL L 347, 30.12.2005., str. 1.).

      (4)  Tekst Sporazuma bit će objavljen zajedno s odlukom o njegovu sklapanju.


title: Odluka (EU) 2017/1731 Europskog parlamenta od 27. travnja 2017. o zaključenju poslovnih knjiga Zajedničkog poduzeća za bioindustriju za financijsku godinu 2015.

text:
               29.9.2017

               HR

               Službeni list Europske unije

               L 252/340

         ODLUKA (EU) 2017/1731 EUROPSKOG PARLAMENTA
   od 27. travnja 2017.
   o zaključenju poslovnih knjiga Zajedničkog poduzeća za bioindustriju za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za bioindustriju za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za bioindustriju za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0088/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0103/2017),

               1.

               odobrava zaključenje poslovnih knjiga Zajedničkog poduzeća za bioindustriju za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća za bioindustriju, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 7.

      (2)  SL C 473, 16.12.2016., str. 8.

      (3)  SL L 298, 26.10.2012., str. 1.

      (4)  SL L 169, 7.6.2014., str. 130.

      (5)  SL L 38, 7.2.2014., str. 2.


title: 2006/610/EZ: Odluka predstavnika vlada država članica, koji su se sastali unutar Vijeća od 17. srpnja 2006. o privremenoj primjeni Unutarnjeg sporazuma između predstavnika vlada država članica, koji su se sastali u Vijeću, o financiranju pomoći Zajednice u okviru višegodišnjega financijskog okvira za razdoblje od 2008. do 2013. u skladu sa Sporazumom o partnerstvu AKP-EZ-a te dodjeli financijske pomoći Prekomorskim zemljama i područjima na kojima se primjenjuje Četvrti dio Ugovora o EZ-u

text:
               11/Sv. 116

               HR

               Službeni list Europske unije

               109

         42006D0610

               L 247/30

               SLUŽBENI LIST EUROPSKE UNIJE

         ODLUKA PREDSTAVNIKA VLADA DRŽAVA ČLANICA, KOJI SU SE SASTALI UNUTAR VIJEĆA
   od 17. srpnja 2006.
   o privremenoj primjeni Unutarnjeg sporazuma između predstavnika vlada država članica, koji su se sastali u Vijeću, o financiranju pomoći Zajednice u okviru višegodišnjega financijskog okvira za razdoblje od 2008. do 2013. u skladu sa Sporazumom o partnerstvu AKP-EZ-a te dodjeli financijske pomoći Prekomorskim zemljama i područjima na kojima se primjenjuje Četvrti dio Ugovora o EZ-u
   (2006/610/EZ)
   PREDSTAVNICI VLADA DRŽAVA ČLANICA EUROPSKE ZAJEDNICE, KOJI SU SE SASTALI UNUTAR VIJEĆA,
   uzimajući u obzir Ugovor o osnivanju Europske zajednice,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonou (Benin) 23. lipnja 2000. (dalje u tekstu: „Sporazum o partnerstvu AKP-EZ-a”) (1), te koji je izmijenjen Sporazumom potpisanim u Luxembourgu 25. lipnja 2005. (dalje u tekstu: „Sporazum o izmjeni Sporazuma o partnerstvu AKP-EZ-a”) (2),
   uzimajući u obzir Odluku Vijeća 2001/822/EZ (3) o pridruživanju Prekomorskih država i područja (dalje u tekstu: „OCT”) Europskoj zajednici,
   uzimajući u obzir prijedlog koji je dostavila Komisija,
   budući da:

               (1)

               Sporazum o izmjeni Sporazuma o partnerstvu AKP-EZ-a ne stupa na snagu dok se ne ispune ustavni zahtjevi svake države članice u skladu s člankom 93. Sporazuma o partnerstvu AKP-EZ-a.

               (2)

               Vijeće ministara AKP-EZ-a usvojilo je putem Odluke 5/2005 (4) prijelazne mjere koje se primjenjuju od dana potpisivanja do dana stupanja na snagu Sporazuma o izmjeni Sporazuma o partnerstvu AKP-EZ-a.

               (3)

               U skladu s člankom 2. Odluke 5/2005, države članice i Zajednica pozvane su da poduzmu odgovarajuće korake kako bi se provele prijelazne mjere.

               (4)

               Dana 2. lipnja 2006., Vijeće ministara AKP-EZ-a usvojilo je višegodišnji financijski okvir od 2008. do 2013., predviđen u Prilogu I.b Sporazumu o partnerstvu AKP-EZ-a.

               (5)

               Države članice, koje su se sastale unutar Vijeća, postigle su konsenzus u vezi s Unutarnjim sporazumom o financiranju pomoći Zajednice državama AKP-a i OCT-a u okviru višegodišnjeg financijskog okvira za razdoblje od 2008. do 2013. Taj Sporazum ne stupa na snagu prije nego što ga svaka država članica usvoji u skladu sa svojim vlastitim ustavnim odredbama.

               (6)

               Određene odredbe Unutarnjeg sporazuma trebaju se primijeniti na privremenoj osnovi do njegovog stupanja na snagu,

         ODLUČILI SU:
   Članak 1.
   Sljedeće odredbe Unutarnjeg sporazuma u vezi s Desetim europskim fondom za razvoj (dalje u tekstu: „EDF”) privremeno se primjenjuju od dana usvajanja ove Odluke:

               1.

               Članak 1. stavak 7. u vezi s člancima 8. i 9., u onoj mjeri u kojoj Vijeće usvoji završni raspored doprinosa Rumunjske i Bugarske kao i njihovo završno ponderiranje glasova i novu kvalificiranu većinu i pravila blokirajuće manjine nakon njihovoga pristupanja Europskoj uniji i u skladu s Unutarnjim sporazumom;

               2.

               Članak 10. za potrebe usvajanja Provedbene uredbe i Financijske uredbe i, inter alia, za potrebe osnivanja Odbora EDF-a i Odbora investicijskog instrumenta u vezi s člancima 8. i 9.

         Članak 2.
   Ova Odluka stupa na snagu na dan njezine objave u Službenom listu Europske unije.
   Ona ostaje na snazi do stupanja na snagu Unutarnjeg sporazuma i podložna je bilo kojoj daljnjoj odluci predstavnika vlada država članica o njegovom produživanju.

      Sastavljeno u Bruxellesu 17. srpnja 2006.

            U ime vlada država članica

            Predsjednik

         E. TUOMIOJA

      (1)  SL L 317, 15.12.2000., str. 3.

      (2)  SL L 209, 11.8.2005., str. 27.

      (3)  SL L 314, 30.11.2001., str. 1.

      (4)  SL L 287, 28.10.2005., str. 1.


title: 2010/360/EU: Odluka Vijeća od 24. lipnja 2010. o sklapanju Sporazuma između Europske zajednice i Bosne i Hercegovine o određenim aspektima usluga u zračnom prometu

text:
               11/Sv. 119

               HR

               Službeni list Europske unije

               111

         32010D0360

               L 161/1

               SLUŽBENI LIST EUROPSKE UNIJE

         ODLUKA VIJEĆA
   od 24. lipnja 2010.
   o sklapanju Sporazuma između Europske zajednice i Bosne i Hercegovine o određenim aspektima usluga u zračnom prometu
   (2010/360/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a) i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (2)

               Komisija je, u ime Zajednice pregovorima dogovorila Sporazum s Bosnom i Hercegovinom o određenim aspektima usluga u zračnom prometu (dalje u tekstu „Sporazum”) u skladu s mehanizmima i direktivama iz Priloga Odluci Vijeća o ovlašćivanju Komisije da otvori pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (3)

               Sporazum je potpisan u ime Zajednice 5. svibnja 2006., podložno njegovom mogućem kasnijem sklapanju, u skladu s Odlukom Vijeća 2006/426/EZ (1).

               (4)

               Nakon stupanja na snagu Ugovora iz Lisabona 1. prosinca 2009., Europska unija bi trebala obavijestiti Bosnu i Hercegovinu da je Europska unija zamijenila i naslijedila Europsku zajednicu.

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske zajednice i Bosne i Hercegovine o određenim aspektima usluga u zračnom prometu odobrava se u ime Unije (2).
   Članak 2.
   Predsjednik Vijeća ovlašćuje se imenovati osobu ovlaštenu za slanje obavijesti predviđene u članku 8. stavku 1. Sporazuma i dati sljedeću obavijest:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od tog datuma ostvaruje sva prava i preuzima sve obveze Europske zajednice. Stoga, upućivanja na ‚Europsku zajednicu’ u tekstu Sporazuma treba, prema potrebi, čitati kao upućivanja na ‚Europsku uniju’.”

      Sastavljeno u Luxembourgu 24. lipnja 2010.

            Za Vijeće

            Predsjednik

         J. BLANCO LÓPEZ

      (1)  SL L 169, 22.6.2006., str. 47.

      (2)  Sporazum između Europske zajednice i Bosne i Hercegovine o određenim aspektima usluga u zračnom prometu objavljen je u SL L 169, 22.6.2006., str. 48. zajedno s odlukom o potpisivanju.


title: 93/350/Euratom, EZUČ, EEZ: Odluka Vijeća od 8. lipnja 1993. o izmjeni Odluke Vijeća 88/591/EZUČ, EEZ, Euratom o osnivanju Prvostupanjskog suda Europskih zajednica

text:
               01/Sv. 005

               HR

               Službeni list Europske unije

               21

         31993D0350

               L 144/21

               SLUŽBENI LIST EUROPSKE UNIJE

               08.06.1993.

      ODLUKA VIJEĆA

   od 8. lipnja 1993.
   o izmjeni Odluke Vijeća 88/591/EZUČ, EEZ, Euratom o osnivanju Prvostupanjskog suda Europskih zajednica
   (93/350/Euratom, EZUČ, EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 32.d,
   uzimajući u obzir Ugovor o osnivanju Europske ekonomske zajednice, a posebno njegov članak 168.a,
   uzimajući u obzir Ugovor o osnivanju Europske zajednice za atomsku energiju, a posebno njegov članak 140.a,
   uzimajući u obzir Protokol o Statutu Suda Europske zajednice za ugljen i čelik, potpisan u Parizu 18. travnja 1951.,
   uzimajući u obzir zahtjev Suda,
   uzimajući u obzir mišljenje Komisije,
   uzimajući u obzir mišljenje Europskog parlamenta (1),
   budući da je cilj osnivanja Prvostupanjskog suda pridruženog Sudu Odlukom 88/591/EZUČ, EEZ, Euratom (2), putem dva suda poboljšati sudsku zaštitu pojedinačnih interesa posebno u postupcima zahtijevaju detaljno ispitivanje složenih činjenica i održati kvalitetu i učinkovitost sudskog preispitivanja u pravnom poretku Zajednice, omogućavajući Sudu da usredotoči svoje aktivnosti na svoju temeljnu zadaću osiguravanja ujednačenog tumačenja prava Zajednica;
   budući da je, s istim ciljem, primjereno, uzimajući u obzir prethodno iskustvo, proširiti nadležnost prenesenu na Prvostupanjski sud za provođenje postupaka i odlučivanje u prvom stupnju o određenim vrstama predmeta ili postupaka pokrenutih od strane fizičkih ili pravnih osoba;
   budući da bi Odluku 88/591/EZUČ, EEZ, Euratom trebalo stoga posljedično izmijeniti,
   ODLUČILO JE:
   Članak 1.
   Odluka 88/591/EZUČ, EEZ, Euratom mijenja se kako slijedi:

               1.

               U članku 3. stavak 1. zamjenjuje se sljedećim:
               „Prvostupanjski sud u prvom stupnju ima nadležnost koja je Sudu dodijeljena Ugovorima o osnivanju Zajednica i aktima donesenim za njihovu provedbu, ako nije drukčije predviđeno aktom o osnivanju tijela koje podliježe pravu Zajednice:

                           (a)

                           u sporovima iz članka 179. Ugovora o EEZ-u i članka 152. Ugovora o EZAE-u;

                           (b)

                           u postupcima koje pokrenu fizičke ili pravne osobe u skladu s člankom 33. stavkom 2., člankom 35., člankom 40. stavcima 1. i 2. i člankom 42. Ugovora o EZUČ-u;

                           (c)

                           u postupcima koje pokrenu fizičke ili pravne osobe u skladu s člankom 173. stavkom 2., člankom 175. stavkom 3. i člancima 178. i 181. Ugovora o EEZ-u;

                           (d)

                           u postupcima koje pokrenu fizičke ili pravne osobe u skladu s člankom 146. stavkom 2., člankom 148. stavkom 3. i člancima 151. i 153. Ugovora o EZAE-u.”;

               2.

               U članku 3. stavci 2. i 3. se stavljaju izvan snage;

               3.

               Članak 4. zamjenjuje se sljedećim:
               „Članak 4.
               Osim ako je dalje u tekstu drukčije određeno, članci 34., 36., 39., 44. i 92. Ugovora o EZUČ-u, članci 172., 174., 176., od 184. do 187. i 192. Ugovora o EEZ-u i članci 49., 83., 144.b, 147., 149., od 156. do 159. i 164. Ugovora o EZAE-u primjenjuju se na Prvostupanjski sud.”

         Članak 2.
   U Protokolu o Statutu Suda Europske zajednice za ugljen i čelik, kako je izmijenjen Odlukom 88/591/EZUČ, EEZ, Euratom, u članak 53. stavak 2. zamjenjuje se sljedećim:

      „Odstupajući od odredaba članka 44. Ugovora, odluke Prvostupanjskog suda koje opću odluku ili opću preporuku proglašavaju ništavom, proizvode učinke tek istekom roka iz članka 49. stavka 1. ovog Statuta ili, ako se žalba podnese u tom roku, od dana odbijanja žalbe, međutim ne dovodeći u pitanje pravo stranke da, u skladu s člankom 39. stavcima 2. i 3. Ugovora, zatraži od Suda suspenziju učinaka akta koji je proglašen ništavim ili određivanje druge privremene mjere.”

   Članak 3.
   Ova Odluka stupa na snagu prvog dana drugog mjeseca nakon objave u Službenom listu Europskih zajednica; međutim, u odnosu na postupke pokrenute od strane fizičkih ili pravnih osoba u skladu s člankom 33. stavkom 2., člankom 35. i člankom 40. stavcima 1. i 2. Ugovora o EZUČ-u, a koji se tiču akata koji se odnose na primjenu članka 74. tog Ugovora u vezi s postupcima pokrenutim od strane fizičkih ili pravnih osoba u skladu s člankom 173. stavkom 2., člankom 175. stavkom 3. i člankom 178. Ugovora o EEZ-u, te koji se odnose na mjere za zaštitu trgovine u smislu članka 113. tog Ugovora u slučaju dampinga i subvencija, njegovo stupanje na snagu se odgađa do dana koji Vijeće određuje jednoglasnom odlukom.
   Odredbe koje se odnose na postupke pokrenute na temelju članka 42. Ugovora o EZUČ-u, članka 181. Ugovora o EEZ-u ili članka 153. Ugovora o EZAE-u primjenjuju se samo na ugovore zaključene nakon stupanja na snagu ove Odluke.
   Članak 4.
   Postupci iz članka 3. Odluke 88/591/EZUČ, EEZ, Euratom, kako su izmijenjeni ovom Odlukom, pokrenuti pred Sudom na dan stupanja na snagu ove Odluke, ali u kojima izvješće o prethodnim pitanjima iz članka 44. stavka 1. Poslovnika Suda još nije podneseno, upućuju se Prvostupanjskom sudu.

      Sastavljeno u Luxembourgu 8. lipnja 1993.

            Za Vijeće

            Predsjednik

         N. HELVEG PETERSEN

      (1)  SL C 241, 21.9.1992., str. 1.

      (2)  SL L 319, 25.11.1988., str. 1. Ispravljena inačica objavljena u SL C 215, 21.8.1989., str. 1.